Document ID: 32006D0296

KOMMISSIONENS BESLUTNING
af 18. april 2006
om ændring af bilag I til Rådets beslutning 79/542/EØF for så vidt angår import af kvæg fra Chile
(meddelt under nummer K(2006) 1552)
(EØS-relevant tekst)
(2006/296/EF)
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets direktiv 2004/68/EF af 26. april 2004 om dyresundhedsbestemmelser for import til og transit gennem Fællesskabet af visse levende hovdyr, om ændring af direktiv 90/426/EØF og 92/65/EØF og om ophævelse af direktiv 72/462/EØF (1), særlig artikel 3, stk. 1, og artikel 7, litra e), og
ud fra følgende betragtninger:
(1)
I del 1 i bilag I til Rådets beslutning 79/542/EØF af 21. december 1979 om en liste over tredjelande og dele af tredjelande og om dyre- og folkesundhedsbetingelser og udstedelse af veterinærcertifikat ved import til EF af levende dyr og fersk kød (2) er der opstillet en liste over tredjelande og dele af tredjelande, hvorfra det er tilladt for medlemsstaterne at importere visse levende dyr.
(2)
Chile har anmodet Fællesskabet om at tillade import af kvæg fra Chile.
(3)
Sygdomssituationen i Chile er acceptabel, og landet er desuden allerede opført på listen som et land, hvorfra der kan importeres ikke domesticerede dyr undtagen dyr af svinefamilien. Chile bør derfor også være listeført som et land, hvorfra der kan importeres kvæg til Fællesskabet.
(4)
Beslutning 79/542/EØF bør således ændres i overensstemmelse hermed.
(5)
Foranstaltningerne i denne beslutning er i overensstemmelse med udtalelse fra Den Stående Komité for Fødevarekæden og Dyresundhed -
VEDTAGET FØLGENDE BESLUTNING:
Artikel 1
Del 1 i bilag I til beslutning 79/542/EØF erstattes af teksten i bilaget til nærværende beslutning.
Artikel 2
Denne beslutning anvendes fra den 21. april 2006.
Artikel 3
Denne beslutning er rettet til medlemsstaterne.
Udfærdiget i Bruxelles, den 18. april 2006.

Labels: 0
3
18
6